Rykkinn og Gullhaug skolekorps.

Informasjon om seminaret på Beitostølen 11.-13. januar 2019.

*Året 2019 er rett rundt hjørnet og starter med ”Beitostølen seminar” som markerer starten på vårsemesteret, med konserten sammen med Lommedalen og Karlsrud skolekorps som høydepunkt, og som avsluttes med sommertur i juni.*

*Hovedfokuset for seminaret er øving til konserten i april, samt å bli en mer sammensveiset gjeng musikanter.*

*Det blir:*

* *Musikalsk kick-off for årets musikk program, som også skal brukes på konserten.*
* *Gruppespill for de ulike instrumentgrupper*
* *Sosialt samvær som sveiser oss sammen*
* *Felles uteaktivitet med alle tre korpsene*

*Seminaret er for alle rekrutt-, junior- og hovedkorpsmusikanter og skal bidra til at vi blir ”Bærums morsomste korps å spille i”. Dirigenter og instruktører gleder seg til å møte musikantene, og er tent på oppgaven.*

På dette seminaret er selvsagt musikkøvelser i sentrum, men også å gjøre andre ting sammen – både innendørs og utendørs.

Det sosiale samværet er en viktig del av turen. Dette skal bidra til å utvikle korpset vårt til ”det morsomste korpset å spille i”.

Vi har god dekning av ledsagere og instruktører som vil ivareta musikantene både musikalsk, sosialt og helsemessig.

Musikanter og ledsagere skal bo i Bergo hyttene, som er like ved slalåmbakken. Hver musikant får en ledsager å forholde seg til, som hjelper til og passer på. Musikantene blir delt opp i grupper (jentegrupper og guttegrupper, eller jenterom og gutterom) som skal bo sammen på hyttene. Måltider som frokost, lunsj og eventuelt kveldsmat spises på hyttene. Alle må ha med seg sengetøy som dynetrekk, putetrekk og laken, og håndkle(-r), alternativt laken og sovepose.

Det blir musikkøvelser på lørdag og søndag. Alle musikantene må ha med seg instrumentet, notestativet og notene.

Lørdag er det musikkøvelser og fritidsaktivitet. I år blir fritidsaktiviteten en felles aktivitet med de andre to korpsene, og det blir utendørs. Det er ikke meldt om veldig kaldt vær, så en uteaktivitet blir midt i blinken. Men husk varme klær som egner seg for moro ute!

Lørdag spiser vi felles middag med pizza fra Peppes. Etter middag vil det være felles sosialt arrangement, og deretter er det kos og hygge på hyttene.

Hyttefordeling, pakkeliste og nødvendige tillatelser[[1]](#footnote-1) (ifm aktiviteter) legges ut på nettsiden [**www.korpsetmitt.no**](http://www.korpsetmitt.no)

Varme klær og fottøy – både til inne- og utebruk er veldig viktig.

**PÅMELDING**: er avsluttet

**Egenandel pr deltager** (musikant) **kr 800,- betales innen 15. desember 2018.**

Egenandel for ledsagere og ledere er kr 800,-. Betales når man har fått bekreftet at man skal være ledsager.

**Beløpet settes inn på konto nr 0530.05.04878, merk: ”Beitostølen 2019 – «*musikantens navn*»”**

Med hilsen

Turkomiteen

e-post: [turer@korpsetmitt.no](mailto:turer@korpsetmitt.no)

Her er noen nyttige linker:

Bosted Bergo hytter: <http://www.beitostolen.com/Bo-godt/Hytter/Bergo-Hytter/bergo-hytter-5104.page>

Værvarsel Beitostølen: <http://www.yr.no/sted/Norge/Oppland/Øystre_Slidre/Beitostølen~140669/helg.html>

1. Tillatelser – er et skjema som fylles ut av foreldre/foresatte og som gir musikanten tillatelse til å delta på de aktiviteter som arrangeres av korpset. F. eks. bading, skiaktiviteter. Dette er aktuelt for de musikantene som ikke har med foreldre/foresatte. [↑](#footnote-ref-1)